આજની કથાની રત્નકણિકાઓમાં હનુમાનજી એટલે શક્તિ-ભક્તિ નો સમન્વય, આનંદ ને વહેચવા એકત્ર થવું તેનું નામ ઉત્સવ, મેરૃ ચળે પણ ભક્ત ની નિષ્ઠા ન ચળે,સુખ નો મુકામ પોષ્ટ સંતોષ છે દુઃખ નો મુકામ પોષ્ટ અસંતોષ છે,મા-બાપની આંખમાં આંસુ બેવાર આવે છે એક દિકરી ઘર છોડે ત્યારે અને બીજું દિકરો તરછોડે ત્યારે, પવિત્રતાનુ મુળ સદાચાર છે, સુખી થવા માટે રડવું નહી લડવું નહી અને કોઈને નડવુ નહી, વિવેક વિનાનો વૈરાગ્ય આંઘળો છે અને વૈરાગ્ય વિનાનો વિવેક પાંગળો છે,દોષ જોશો તો દ્રેષ આવશે, જેનો સ્વભાવ શત્રુને પણ અનુકુળ છે તે રામ,દયામય પુરુષ એટલે દશરથ, યશ આપનારી મા એટલે કૌશલ્યા, ભગવાન ઓક્સિજન જેવા છે તમે એને જોઈ ન શકો પણ એના વગર જીવી પણ ન શકો ,પ્રસન્નતા એ પ્રભુને પામવાનું ઔપ્રવેશદ્વાર છે, અન્નની પ્રસંશા કરવાથી આરોગ્ય વધે.